एपीएफ सेमिफाइनलमा
एपीएफ क्लब र मध्यमाञ्चल बिहीबार फाप्ला क्रिकेट मैदानमा भइरहेको प्रधानमन्त्री कप महिला राष्ट्रिय क्रिकेटको सेमिफाइनल पुगेका छन् । 
काठमाडौँ — एपीएफ क्लब र मध्यमाञ्चल बिहीबार फाप्ला क्रिकेट मैदानमा भइरहेको प्रधानमन्त्री कप महिला राष्ट्रिय क्रिकेटको सेमिफाइनल पुगेका छन् । मूह ‘ए’ मा मध्यमाञ्चलले पश्चिमाञ्चललाई ४४ रनले हरायो । टस हारेको मध्यमाञ्चलले निर्धारित २० ओभरमा ४ विकेट गुमाउँदै १ सय १३ रन बनायो । सीता श्रेष्ठ र कञ्चन श्रेष्ठको ८२ रनको साझेदारी महत्वपूर्ण रह्यो । सीताले ४५ बलमा ४९ रन र कञ्चनले २४ रन जोडे । रोशनी बोहराले १० रन बटुलिन् ।पश्चिमाञ्चल ७ विकेट गुमाई ६९ रनमा समेटियो । नितु भण्डारीले १० र बर्षा रानाले ८ रनमात्र बनाए । मध्यमाञ्चलकी अश्विनी कर्माचार्य र आरती बिँडारीले २–२ विकेट लिए ।समूह ‘बी’ मा एपीएफले पूर्वाञ्चललाई ४ विकेटले हरायो । टस जितेको पूर्वाञ्चलले २० ओभरमा ५ विकेट गुमाई ६४ रन बनायो । कप्तान रुबिना क्षेत्रीको २७ रन ठूलो स्कोर थियो । उनी अन्तिम बलमा स्टम्पिङ आउट भइन् । एपीएफकी सोनु खड्काले २ विकेट लिइन् । ६५ रनको लक्ष्य पाएको एपीएफले खराब सुरुआतका बावजुद ४ विकेट पूरा गरेको थियो । ७ रनमै ५ विकेट गुमाएको एपीएफका लागि करुणा भण्डारी र ममता चौधरीले छैटौं विकेटमा २२ रनको साझेदारी गरिन् । सातौ विकेटमा करुणासँग इन्दु बर्माले ३७ रनको साझेदारी गर्दै एपीएफलाई जित दिलाइन् । करुणा, ममता र इन्दुले समान १६ रन जोडे । पूर्वाञ्चलकी रुबिनाले ३ विकेट लिइन् । प्लेयर अफ द म्याच एपीएफकी करुणा भण्डारी भइन् ।